**Το Επικοινωνιακό πλαίσιο**

Όταν εκφωνείται ένας λόγος ή γράφεται ένα κείμενο δημιουργούνται συνθήκες επικοινωνίας στις οποίες εμπλέκονται ο πομπός και ο δέκτης, ο σκοπός για τον οποίο γράφεται κάτι και το μήνυμα που εκπέμπεται. Έτσι γεννιέται ένα επικοινωνιακό πλαίσιο και ανάλογα και με την επικοινωνιακή περίσταση χρησιμοποιούμε τις αναγκαίες προσφωνήσεις, τίτλους, γλώσσα, ύφος κλπ.

 **ΕΠΙΣΤΟΛΗ**

Έχουμε την επίσημη και τη φιλική.

**1.Τόπος- ημερομηνία** [πάνω δεξιά].

**2.Προσφώνηση:** Εδώ δηλώνεται ο αποδέκτης της επιστολής και το γράφουμε πάνω αριστερά [π.χ. Αξιότιμε κύριε πρόεδρε, Υπουργέ, Δήμαρχε, Διευθυντή, Φίλε Νεκτάριε, Αγαπητέ Νίκο………]

**3.Εισαγωγή- Πρόλογος:** Εδώ δηλώνεται η ταυτότητα του συγγραφέα και η αφορμή για την οποία συντάσσεται η επιστολή [ π.χ. με αφορμή τα πρόσφατα γεγονότα…….,Σας αποστέλλω………..,Αποφασίσαμε……..,Σας καταθέτουμε τις απόψεις μας………, Αν η επιστολή είναι φιλική: Αγαπημένε φίλε……,Θεώρησα καλό…….., Σας ανακοινώνω…….]

**4.Ανάπτυξη θέματος:** Εδώ καταθέτουμε του προβληματισμούς μας, τεκμήρια, δραστηριότητες, μαρτυρίες, περιγραφή γεγονότων, συναισθημάτων, τρόπους αντιμετώπισης προβλημάτων και χρησιμοποιούμε α’ και β’ πληθυντικό πρόσωπο [για επίσημη επιστολή] και α’ και β’ ενικό [για φιλική επιστολή]. Εδώ μπορεί να χρησιμοποιηθούν εκφράσεις όσο αφορά την επίσημη επιστολή που να δηλώνουν σκεπτικισμό, αισιοδοξία, έκκληση προς τους αποδέκτες, κατανόηση π.χ. σας είναι γνωστό….,έχετε αναρωτηθεί., να ευαισθητοποιηθείτε...,να προγραμματίσετε…..,να μελετήσετε..,θα μου ήταν αδύνατο.,θα μπορούσα…,κρίνω σκόπιμο…, αρχικά.,συνειδητοποίησα..,μου έκανε εντύπωση..,ευθύνη….,χρέος όλων..,κλπ. Αν είναι φιλική επιστολή π.χ. δε σου κρύβω..,κατάλαβα ότι….,πολλές σκέψεις με περιτριγυρίζουν……κλπ.

**5.Επίλογος:** Εδώ ανακεφαλαιώνουμε τα επιχειρήματά μας, διατυπώνουμε το συμπέρασμα, σκέψεις, εκφράζουμε αισιοδοξία ή κάνουμε έκκληση ο αποδέκτης να συμμεριστεί, ευαισθητοποιηθεί, ανταποκριθεί, να αναλάβει δράση π.χ. χρησιμοποιώ εκφράσεις…………,είμαστε βέβαιοι..........,έχουμε την πεποίθηση…..., θεωρούμε…….,πιστεύουμε να λάβετε υπόψη σας……[επίσημη επιστολή] ή εδώ σ’ αφήνω…,γράψε μου τις εντυπώσεις σου…[φιλική επιστολή].

**6.Αποφώνηση:** Με τιμή..,Με αγάπη..,Με εκτίμηση..,Σας ευχαριστώ….

**-**Σε επίσημη επιστολή το ύφος θα είναι σοβαρό και η γλώσσα κυριολεκτική. Σε φιλική επιστολή θα είναι οικείο και η γλώσσα θα ποικίλει.

 **ΗΜΕΡΟΛΟΓΙΟ**

**1.**Αρχίζουμε την ημερολογιακή καταγραφή με τον ακριβή προσδιορισμό του χρόνου και τον τόπο καταγραφής στα δεξιά της σελίδας και πάνω π.χ. Δευτέρα 21 Οκτωβρίου 2018.

**2.**Κάνουμε προσφώνηση που δηλώνει οικείο ύφος γράφοντας την στα αριστερά της σελίδας π.χ. Αγαπημένο μου ημερολόγιο……

**3.**Ο χρόνος που μεσολαβεί ανάμεσα στα γεγονότα που συνέβησαν και στην καταγραφή τους είναι ελάχιστος π.χ. σήμερα, εχθές, πριν λίγες μέρες……

**4.**Το περιεχόμενο του αφορά την προσωπική ζωή ή και θέματα δημοσίου βίου-κοινωνικά. Καταγράφονται σκέψεις, συναισθήματα με γραφή συνειρμική και αποσπασματική. Γίνονται παρατηρήσεις, κρίσεις υποκειμενικού χαρακτήρα.

**5.**Κυριαρχεί συνήθως το α’ ενικό πρόσωπο.

**6.**Το ύφος είναι οικείο, εξομολογητικό, άμεσο, φυσικό, στοχαστικό, προσωπικό, ενώ όλα καταγράφονται με ελεύθερο τρόπο.

**7.**Ό,τι γράφουμε είναι εσωτερικός μονόλογος μπορούμε όμως να απευθυνόμαστε και σε ένα τρίτο πρόσωπο φανταστικό.

**8.**Αποδέκτης είναι αυτός που το γράφει.

 **ΟΜΙΛΙΑ- ΕΙΣΗΓΗΣΗ**

Η ομιλία- εισήγηση εντάσσεται σε επικοινωνιακό πλαίσιο προφορικού ή γραπτού λόγου.

**1.**Αρχίζουμε με προσφώνηση και ανάλογα με το ακροατήριο χρησιμοποιούμε οικείο- ημιεπίσημο-επίσημο- τυπικό ύφος π.χ. φίλες και φίλοι, φίλοι ακροατές, συμμαθητές, συμπολίτες, αγαπητοί σύνεδροι, δημότες, πατριώτες, κυρίες και κύριοι, σεβαστά μέλη, σεβαστοί σύνεδροι, αξιότιμοι κυρίες και κύριοι κλπ.

**2.ΠΡΟΛΟΓΟΣ:** Γνωστοποιούμε την ιδιότητα μας και κάνουμε αναφορά στο θέμα για το οποίο θα μιλήσουμε π.χ. ως πρόεδρος του 15μελούς, ως ευαισθητοποιημένος πολίτης……θα ήθελα να μοιραστώ τους προβληματισμούς μου….,να εκφράσω τις απόψεις μου…,χαιρετίζω την πρωτοβουλία του δήμου…,του σχολείου…,Με αφορμή την εκδήλωση…κλπ.

**3.ΚΥΡΙΟ ΜΕΡΟΣ:** Χρησιμοποιώντας γ’ ενικό ή πληθυντικό πρόσωπο εκφράζουμε απόψεις, σκέψεις, ιδέες, επιχειρήματα σύμφωνα με το θέμα που μας ζητείται. Χρησιμοποιούμε επίσης α’ και β’ ενικό και πληθυντικό πρόσωπο για να εντάξουμε και στοιχεία προφορικού λόγου, με προσφωνήσεις και ρητορικά ερωτήματα π.χ. Θεωρώ απαραίτητο…,Με ποιό τρόπο πιστεύετε φίλοι μου…,νομίζω ότι κανένας δεν διαφωνεί…,χρέος όλων μας…,θα υπογραμμίσω…,όλοι μπορούμε….κλπ. Μ’αυτό τον τρόπο απευθυνόμαστε στους ακροατές- αναγνώστες, προτρέποντας τους, εκφράζοντας διαπιστώσεις, ενώ εξασφαλίζεται άμεσο και ζωντανό ύφος, κυρίως με τις επαναλήψεις της προσφώνησης.

**4.ΕΠΙΛΟΓΟΣ:** Ανακεφαλαιώνουμε τα όσα είπαμε και καταλήγουμε στα συμπεράσμα

τα, ή προτρέπουμε τους ακροατές- αναγνώστες ή εκφράζουμε δέσμευση, ελπίδα, ευχή κλπ. Π.χ. οφείλουμε να αναλάβουμε πρωτοβουλία…,προβληματιστείτε λοιπόν…,πιστεύω ότι κατάφερα…,είναι φανερό λοιπόν…,τελειώνοντας θα ήθελα να επισημάνω…,συνοψίζοντας…,λαμβάνοντας υπόψη…κλπ.

**5.ΑΠΟΦΩΝΗΣΗ:** Με σεβασμό…,Με εκτίμηση…,Σας ευχαριστώ…

**Προσοχή:** Ποτέ δε βάζουμε το όνομα μας.

**Σημείωση:** Η εισήγηση αφορά προσχεδιασμένο προφορικό λόγο.

 **ΑΡΘΡΟ**

**1.**Αρχίζουμε τη συγγραφή του άρθρου βάζοντας τίτλο που ταιριάζει με το ύφος και το περιεχόμενο του κειμένου που ακολουθεί. Ο τίτλος πρέπει να είναι ελκυστικός στον αναγνώστη, σύντομος, κατά προτίμηση άνευ ρήματος και μπορεί επίσης να είναι χιουμοριστικός, ειρωνικός, ή αινιγματικός.

**2.ΠΡΟΛΟΓΟΣ:** Εδώ παρουσιάζεται το θέμα που θα αναπτυχθεί καθώς και το επίκαιρο γεγονός που έγινε αφορμή για να γραφεί το άρθρο. Χρησιμοποιούμε φράσεις όπως: Με αφορμή…,Πρόσφατα γίναμε μάρτυρες…κλπ.

**3.ΚΥΡΙΟ ΘΕΜΑ:** Αναπτύσσουμε τα επιχειρήματα μας και το αποδεικτικό υλικό. Σχολιάζουμε και ερμηνεύουμε, εκθέτουμε τους προβληματισμούς μας πάνω στο επίκαιρο θέμα που αναφερόμαστε[π.χ. βία, ναρκωτικά, φυσικό περιβάλλον, εγκληματικότητα, πόλεμος ,ειρήνη, ρατσισμός, μετανάστευση, πολιτικά, οικονομικά θέματα κλπ.] Το ύφος ποικίλει ανάλογα με τη δημοσίευση του άρθρου. Έτσι αν δημοσιευθεί σε σχολική εφημερίδα ή περιοδικό το ύφος θα είναι προσωπικό, οικείο, απλό και συνήθως χρησιμοποιούμε α’ ενικό και πληθυντικό πρόσωπο. Αν πάλι δημοσιευθεί σε πολιτική εφημερίδα γράφουμε σε γ’ πληθυντικό με ύφος επίσημο, σοβαρό, απρόσωπο, ουδέτερο και με αναφορική λειτουργία της γλώσσας.